เพอร์โซนา 3

| เพอร์โซนา 3 |
| --- | --- |
ภาพปกของ เพอร์โซนา 3 ฉบับภาษาญี่ปุ่น
ผู้พัฒนา: แอตลัส
ผู้จัดจำหน่าย: JP: แอตลัส NA: แอตลัสยูเอสเอ EU: โคเอะ (เพลย์สเตชัน 2) AU: ทีเอชคิว (เพลย์สเตชัน 2) EU: Ghostlight (เพลย์สเตชัน พอร์เทเบิล) ทั่วโลก: เซกา (ไมโครซอฟท์ วินโดวส์, เพลย์สเตชัน 4, เอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส)
กำกับ: Katsura Hashino
อำนวยการผลิต: Katsura Hashino
โปรแกรมเมอร์: Hirokazu Tohyama
ศิลปิน: Shigenori Soejima
เขียนบท: Yuichiro Tanaka Katsura Hashino
แต่งเพลง: Shoji Meguro
ชุด: เพอร์โซนา เมกามิเทนเซย์
เครื่องเล่น: เพลย์สเตชัน 2 เพลย์สเตชัน พอร์เทเบิล เพลย์สเตชัน 4 ไมโครซอฟท์ วินโดวส์ เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส นินเท็นโด สวิตช์
วางจำหน่าย:  13 กรกฎาคม 2549 เพอร์โซนา 3 เพลย์สเตชัน 2JP: 13 กรกฎาคม 2549 NA: 14 สิงหาคม 2550 EU: 29 กุมภาพันธ์ 2551 AU: 6 มีนาคม 2551เพอร์โซนา 3 FES เพลย์สเตชัน 2JP: 19 เมษายน 2550 NA: 22 เมษายน 2551 EU: 17 ตุลาคม 2551 AU: 13 พฤศจิกายน 2551เพอร์โซนา 3 พอร์เทเบิล เพลย์สเตชัน พอร์เทเบิลJP: 1 พฤศจิกายน 2552 NA: 6 กรกฎาคม 2553 EU: 28 เมษายน 2554ไมโครซอฟท์ วินโดวส์, เพลย์สเตชัน 4, เอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส, นินเท็นโด สวิตช์ทั่วโลก: 19 มกราคม 2566 
แนว: เล่นตามบทบาท, จำลองสังคม
รูปแบบ: ผู้เล่นคนเดียว
เพอร์โซนา 3 (ญี่ปุ่น: ペルソナ3; โรมาจิ: Perusona 3)  เป็นเกมเล่นตามบทบาทสำหรับเครื่องเพลย์สเตชัน 2 ตัวเกมเป็นหนึ่งในเกมในชุดเกม เพอร์โซนา ซึ่งเป็นชุดย่อยของ เมกามิเทนเซย์ พัฒนาโดยบริษัทแอตลัส ออกวางจำหน่ายในญี่ปุ่นเมื่อวันที่ 13 กรกฎาคม พ.ศ. 2549 ก่อนจะจำหน่ายในอเมริกาเหนือ ในวันที่ 14 สิงหาคม พ.ศ. 2550 โดยใช้ชื่อว่า ชินเมกามิเทนเซย์ เพอร์โซนา 3 (Shin Megami Tensei: Persona 3) และวันที่ 29 กุมภาพันธ์ พ.ศ. 2551 ในภาคพื้นยุโรปและออสเตรเลีย ในเวลาต่อมา แอตลัสยังได้จำหน่ายภาคเสริม เพอร์โซนา 3 FES ซึ่งได้ปรับระบบการเล่นและเพิ่มเนื้อหาใหม่เข้าไป ซึ่งภาค FES  นี้ วางจำหน่ายในญี่ปุ่นเมื่อวันที่ 19 เมษายน พ.ศ. 2550 ก่อนจะจำหน่ายในอเมริกาเหนือ ในวันที่ 22 เมษายน พ.ศ. 2551 และในภาคพื้นยุโรปเมื่อวันที่ 17 ตุลาคม พ.ศ. 2551 ภาคภาษาอังกฤษซึ่งจำหน่ายในอเมริกาเหนือยังแถมอาร์ตบุคและซาวแทร็คซีดีของเกมพร้อมกับเกมด้วย เพอร์โซนา 3 ได้รับคำวิจารณ์ในด้านบวกอย่างมากมาย นอกจากนั้นยังมีภาครีเมคสำหรับเครื่องเพลย์สเตชันพอร์เทเบิลซึ่งมีกำนหดการวางจำหน่ายในเดือนพฤศจิกายน พ.ศ. 2552 โดยภาครีเมคนี้จะเปลี่ยนเนื้อเรื่องเล็กน้อยและผู้เล่นสามารถเลือกตัวเอกเพศหญิงได้ ระบบต่อสู้จะมีลักษณะใกล้เคียงกับ เพอร์โซนา 4 โดยผู้เล่นสามารถออกคำสั่งตัวละครทุกตัวและสั่งป้องกันตัวได้ ส่วนฉากแผนที่ในเมืองนั้นเปลี่ยนเป็นแบบแถบคำสั่งคล้ายกับเกมแนววิชวลโนเวล ตัวเกมยังมีการออกเกม เพอร์โซนา 3 พอร์เทเบิล ซึ่งเป็นตัวเกมเวอร์ชันย่อของเพลย์สเตชัน พอร์เทเบิล โดยตัวเกมวางจำหน่ายในญี่ปุ่นในเดือนพฤศจิกายน พ.ศ. 2552 ในอเมริกาเหนือในเดือนกรกฎาคม พ.ศ. 2553 และในยุโรปในเดือนเมษายน พ.ศ. 2554 และหลังจากนั้นมีการพัฒนาเกมส์ เพอร์โซนา 4 อารีนา เกมต่อสู้สองมิติที่พัฒนาโดย Arc System Works ภายใต้การควบคุมโดยแอตลัส โดยเป็นเหตุการณ์ภายหลังจากจบ เพอร์โซนา 3 ไปแล้วสามปี โดยมีตัวละครจากเพอร์โซนา 3 ได้กับมามีบทบาทร่วมกับตัวละครจากเพอร์โซนา 4 ตัวเกมได้พัฒนาลงเกมตู้เมื่อวันที่ 1 มีนาคม พ.ศ. 2555 ยังได้พัฒนาสำหรับเครื่อง เพลย์สเตชัน 3 และ เอกซ์บอกซ์ 360 โดยวางจำหน่ายในญี่ปุ่นวันที่ 26 กรกฎาคม พ.ศ. 2555 และได้วางจำหน่ายภาคเสริมต่อมาในชื่อ เพอร์โซนา 4 อารีนาอัลติแม็กซ์ โดยวางจำหน่ายในญี่ปุ่นวันที่ 28 สิงหาคม พ.ศ. 2557 นอกจากนี้ เพอร์โซนา 3 พอร์เทเบิล ยังวางจำหน่ายเพิ่มเติมสำหรับไมโครซอฟท์ วินโดวส์, เพลย์สเตชัน 4, เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส และนินเท็นโด สวิตช์ ในเดือนมกราคม พ.ศ. 2566
ตัวละครในเกมนั้นได้รับการออกแบบโดยชิเงโนริ โซเอะจิมะ ยกเว้นเพอร์โซนาที่เป็นปิศาจจากเมกามิเทนเซย์ภาคก่อนๆซึ่งออกแบบโดยคาซึมะ คาเนโกะ